**ג'ולייטה נחום** (נולדה ב-4 בינואר 1987) היא זמרת ומוזיקאית ישראלית, המוכרת בשמה הפרטי, **ג'ולייטה**.

ביוגרפיה
--------

נולדה בשם **ג'ולייטה אגרונוב** בדרבנט, רפובליקת דאגסטן (השוכנת בקווקז) שבברית המועצות דאז (כיום ברוסיה) למשפחה יהודית-מסורתית. היא נקראת על שמה של יוליה מהמחזה השייקספירי, "רומיאו ויוליה". ב-1993 כשהייתה בת 6 עלתה משפחתה יחד עמה לישראל. היא גדלה והתחנכה בשדרות.

כבר בגיל צעיר נמשכה למוזיקה, ואף השתתפה בלהקת צעירי שדרות.

ב-2001 בגיל 14 עזבה את ביתה וחיה בגפה בתל אביב, עקב התנגדות משפחתהּ לפיתוח קריירה מוזיקלית.

קריירה
------

ב-2003 הוציאה אלבום בכורה בשם אני לא ברבי, שמתוכו בלט הלהיט "הבחורים הכי טובים". את החשיפה הגדולה קיבלה כבר באותה השנה, כאשר זכתה להימנות עם האמנים הצעירים ביותר שנבחרו אי פעם לככב בפסטיגל. בשנת 2004 הוציאה סינגלים לרדיו עם קליפים שכיכבו בערוץ המוסיקה 24, כשהבולטים בהם הם "אורות אדומים", "אתה לא רומיאו", ו"שלך לעד", האחרון הוא במקור שיר יווני מפורסם.

בין השנים 2009–2011 הוציאה מספר סינגלים לרדיו. מהם התפרסמו בין היתר הסינגלים: "רוצה רק אליך", "קעקוע", "תן לי", "כבר לא ילדה", "יהיה טוב",  "צא מזה", "תתחתן איתי", "תאהב אותי", "מלכה גדולה", "בוא בוא בוא" ו-"No No No". ב-2011 הוציאה את אלבומה השני, "כבר לא ילדה". אלבום זה לא נחל הצלחה רבה, אך מתוכו בלט הלהיט "No No No" שבמקור לא היה מתוכנן לצאת כסינגל, והגיע למקום 9 במצעד השירים השנתי של חריף בשיתוף קליק לים התיכון לשנת תשע"ב 2011.

בשנת 2011 השתתפה בתוכנית הדוקו-ריאליטי "חי ב-LA LA לנד" של yes, אשר צולמה בלוס אנג'לס. שם נפגשה עם מפיקים ויוצרים גדולים וידועים, בין היתר המפיקים של מייקל ג'קסון, ג'ניפר לופז, כריסטינה אגילרה ועוד. באוגוסט 2011 החלה להנחות תוכנית יומית "ג'ולייטה על חוף" מדי יום בערוץ 24, שבה היא יוצאת מדי יום לחופי הים בארץ, מראיינת את הנופשים ומשדרת קליפים שונים הנבחרים על ידי המרואיינים. ביוני 2011 הוציאה לאור את הסינגל "דרמה". בספטמבר 2011 הוציאה את השיר "מלכה גדולה" ובנובמבר הוציאה את השיר "לא יודע/ת כלום על אהבה" יחד עם אביהו שבת.
בדצמבר 2011 הוציאה את הלהיט "תסתדר בלעדיי". ב-2011 עלתה ג'ולייטה לכותרות עקב הסכסוך המתוקשר בינה להן מנהלה האישי גילי מסמי מה שמנע ממנה להמשיך לעסוק במוזיקה.
ביוני 2012 הבעיה הניהולית שלה נפתרה בזכות דודו אהרון ומנהלו אייל מלכא שלקחו תחת חסותם את ג'ולייטה, וסייעו לה לסגור את החוזה עם מסמי.

בשנה זו הופיעה ג'ולייטה בקיסריה במסגרת הופעתו של דודו אהרון. בספטמבר 2012 הוציאה לאור ג'ולייטה סינגל ראשון תחת הניהול המוזיקלי של דודו אהרון ותחת הניהול של אייל מלכא שנקרא "בא לי, בא לי" ובנובמבר הוציאה לאור את הסינגל "לשכוח". בנוסף ב-2012 שודר בערוץ הוט בידור ישראלי סדרת הדוקו-ריאליטי "הסוכנים", בה ג'ולייטה משתתפת. בפברואר 2013 התחרתה ג'ולייטה בקדם האירוויזיון, אך לא צלחה את שלב חצי הגמר. במאי 2013 הוציאה ג'ולייטה את הסינגל "כל מה שתרצה", וב-6 ביולי 2013 של אותה שנה הוציאה דואט עם דודו אהרון בשם "לילה מסובך" שהופיע בהמשך באלבומו "ימים טובים". באוקטובר 2013 הוציאה ג'ולייטה את הסינגל "כזאת תמימה" שכתב לה ירון כהן.

בתחילת 2017 השתתפה בתוכנית הריאליטי "הכוכב הבא לאירוויזיון" בערוץ 2 של שידורי קשת, ועלתה לגמר. בתום ההצבעה בתוכנית הגמר, נקבע כי הגיעה למקום השלישי. במאי 2017 הוציאה ג'ולייטה סינגל בשם "I Do", הראשון שלה מאז 2013. באוגוסט 2017 יצא הדואט של ג'ולייטה וסטפן, שצבר למעלה מ-4 מיליון צפיות ביוטיוב.

חיים אישיים
-----------

ב-24 בדצמבר 2016 פורסם שהיא התארסה לבן זוגה רונן נחום, לאחר ארבע שנים של זוגיות. ב-2017 השניים התחתנו. לזוג בת.

דיסקוגרפיה
----------

### אלבומי אולפן

* 2003: *אני לא ברבי*
* 2011: *כבר לא ילדה*

פילמוגרפיה
----------

* 2011: חי ב-LA LA לנד
* 2011: ג'ולייטה על החוף
* 2012: הסוכנים
* 2017: הכוכב הבא לאירוויזיון

קישורים חיצוניים
----------------

* ג'ולייטה, ברשת החברתית פייסבוק
* ג'ולייטה, סרטונים בערוץ היוטיוב
* ג'ולייטה, במיזם "אישים" לתיעוד היצירה הישראלית
* ג'ולייטה, במסד הנתונים הקולנועיים IMDb (באנגלית)
* ג'ולייטה, באתר שירונט
* ג'ולייטה, באתר סטריאו ומונו
* ג'ולייטה, באתר MOOMA (בארכיון האינטרנט)
* ישי ויסמן, ולשתוק הרבה, באתר ynet, 11 בנובמבר 2009
* שירית טרוינר, עכשיו תורה: ריאיון עם ג'ולייטה, באתר nrg‏, 4 באוגוסט 2011
* גיא גולד, בחירתה של ג'ולייטה, באתר Xnet‏, 8 במרץ 2012
* אסף נבו, ‏ג'ולייטה: "אני דמות טראגית, שצריכה אהבה מגבר", באתר ‏מאקו‏, 5 בנובמבר 2012
* מיקי לוין, ‏ג'ולייטה בראיון ראשון על אביה המכה: "מבחינתי הוא לא קיים", באתר מעריב השבוע, 25 ביוני 2013
* הדס בשן, ‏"הארוס שלי מבין שיש לו עסק עם מישהי שעברה חיים לא פשוטים ושהיא משוגעת", באתר ‏מאקו‏, 28 בדצמבר 2016

הערות שוליים
------------

1. 1 2
2. ↑  חי בלה לה לנד, פרק 44
3. ↑  אסף נבו, ‏הצ'אנס השני של ג'ולייטה, באתר ‏מאקו‏, 18 באוגוסט 2009
4. ↑  **Love Styles: How Do You Love Me?**, New Brunswick, New Jersey : Transaction Publishers, 2016.: Routledge, 2017-07-05, עמ' 175–188

| הכוכב הבא |
| --- |
| שופטים | צביקה הדר (עונה 1) • ריטה (עונה 1) • רני רהב (עונה 1) • אייל גולן (עונה 1) • מוקי (עונות 1–3) • אסף אטדגי (עונות 2–3) • הראל סקעת (עונות 2–6) • קרן פלס (עונה 2–) • סטטיק ובן-אל תבורי (עונה 4–8) • אסף אמדורסקי (עונה 4–) • שירי מימון (עונה 6–) • איתי לוי (עונה 7–) • נינט טייב (עונה 8–9) • רן דנקר (עונה 9–) • עדן חסון (עונה 10–) |
| מנחים | אסי עזר (עונה 1–) • אסתי גינזבורג (עונה 1) • רותם סלע (עונה 2–) • יעל גולדמן (עונה 4, בשלב האודישנים בלבד) |
| עונות | 1 • 2 • 3 • 4 • 5 • 6 • 7 • 8 • 9 • 10 |
| זוכים | אביתר קורקוס • נדב גדג' • חובי סטאר • אימרי זיו • נטע ברזילי • קובי מרימי • עדן אלנה • תמיר גרינברג • אליאב זוהר |
| מתמודדים בולטים אחרים | 

|  |  |
| --- | --- |
| עונה 1 | אריה וגיל גת • טינה איברגימוב • נוי פדלון |
| עונה 2 | איקי לוי (והראסטה היברו מן) • שרי נחמיאס |
| עונה 3 | נופר סלמאן • קיארה דופלה • שטר • ליאור מיארה • רון בוחניק • מיקה צור • עדי אברהמי • מאיר גרין • אפולו |
| עונה 4 | דיאנה גולבי • ג'ולייטה • משפחת אלייב • מיכל שפירא • שחר טבוך • ליהיא גרינר • זורה קרטבלישוילי • מיטל דה רזון |
| עונה 5 | יהונתן מרגי • חן אהרוני • עדן מאירי • רינת בר • אקסום • ניסים • ליאת בנאי |
| עונה 6 | כיתריה • שפיטה • מאיה בוסקילה • להקת שלוה • נעמה גלי כהן • אתי ביטון • עילי צ'פמן • לוס כפרוס |
| עונה 7 | אלה לי להב • אור עמרמי ברוקמן • רביב כנר • מורן אהרוני • אוהד שרגאי • לואי עלי • מועדון הקצב של אביהו פנחסוב • ניקי גולדשטיין • התבלינים • דנה לפידות • ליהי טולדנו • עטרה אוריה • שירה גבריאלוב • דניאל בן-חיים • ליאורה יצחק • איציק שמלי |
| עונה 8 | ואלרי חמאתי • שי המבר • נאור אורמיה • שי הראל • בנג'מין בוזגלו • אוריין שוקרון • נועם בנאי • דניאל זילברשטיין |
| עונה 9 | ניב דמירל • לידר דנה • אור טרגן |
| עונה 10 | אריק סיני • יהודה סעדו • רד בנד • נועם בתן |

 |